**CRIMĂ PRIN SINUCIDERE**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am bătut azi la uşa unui criminal

Ce stă ascuns în mine de ani de zile;

L-am trezit cu bucurie şi amăgire,

Dar mi-a spus să plec...

Mi-a spus să fug cât mai departe,

Să nu încerc, căci încă doare,

Să nu visez, căci o să pic

Şi din moarte n-o să pot să mă ridic.

Şi-am încercat, a fost frumos,

Dar a durut mai tare

Şi criminalul mi s-a supărat

Că n-am dat vorbelor ascultare.

Mi-a dat o armă

Cu nume de iubire

Şi m-a învăţat la rele...

A tras, fără regret, cu zâmbete eterne

...Iar pe armă rămân amprentele mele...

M-a omorât, cu drag!

O inimă din care încă curg

Petalele de mac...